*****

ΚΑΝΟΝΙΣΜΟΣ (ΕΟΚ) αριθ. 3249/82 ΤΗΣ ΕΠΙΤΡΟΠΗΣ

της 2ας Δεκεμβρίου 1982

περί τετάρτης τροποποιήσεως του κανονισμού (ΕΟΚ) αριθ. 3172/80 σχετικά με τις λεπτομέρειες εφαρμογής του καθεστώτος ενίσχυσης στην κατανάλωση ελαιολάδου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητας,

την πράξη προσχωρήσεως της Ελλάδας, και ιδίως το άρθρο 73,

τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 1413/82 (2), και ιδίως το άρθρο 11 παράγραφος 8,

Εκτιμώντας:

ότι ο κανονισμός (ΕΟΚ) αριθ. 3172/80 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 524/82 (4), διατήρησε το ευεργέτημα της ενίσχυσης στην κατανάλωση ελαιολάδου σε άμεση συσκευασία, καθαρού περιεχομένου που δεν ξεπερνά τα 5 λίτρα·

ότι οι ελληνικές επιχειρήσεις χρησιμοποιούν συνήθως συσκευασίες περιεκτικότητας μεγαλύτερης από εκείνη που αναφέρεται παραπάνω, για να ανταποκριθούν στη ζήτηση των ελλήνων καταναλωτών· ότι αυτές οι συσκευασίες αντιπροσωπεύουν προς το παρόν στην Ελλάδα το μεγαλύτερο μέρος της κατανάλωσης συσκευασμένου ελαιόλαδου· ότι, ως εκ τούτου, για να καταστεί δυνατή η σταδιακή προσαρμογή των συνηθειών της κατανάλωσης, πρέπει να χορηγηθεί ενίσχυση στην κατανάλωση, μέχρι τις 31 Δεκεμβρίου 1982, για τα συσκευασμένα έλαια αυτής της χώρας, των οποίων οι συσκευασίες δεν υπερβαίνουν τα 20 λίτρα·

ότι το άρθρο 7 παράγραφος 1 του κανονισμού (ΕΟΚ) αριθ. 3172/80 όρισε την έννοια της διάθεσης στην αγορά της Κοινότητας · ότι η αποκτηθείσα πείρα έδειξε ότι, για να διευκολυνθεί η τήρηση του όρου σχετικά με τη διάθεση στην κοινοτική αγορά, σε επίπεδο τιμής τέτοιο που να λαμβάνεται υπόψη το ποσό της ενίσχυσης στην κατανάλωση, και για να διευκολυνθούν οι εμπορικές σχέσεις μεταξύ εμπόρων και συσκευαστών ελαιολάδου, πρέπει να προστεθεί ένας ακόμη όρος, για να θεωρηθεί ότι το έλαιο αυτό διατέθηκε στην αγορά·

ότι το άρθρο 3 παράγραφος 2 του κανονισμού (ΕΟΚ) αριθ. 3089/78 του Συμβουλίου (5), όπως τροποποιήθηκε τελευταία από τον κανονισμό (ΕΟΚ) αριθ. 2762/80 (6), προβλέπει ότι το Κράτος μέλος μπορεί να αποφασίσει να αποσύρει προσωρινά το ευεργέτημα για τις επιχειρήσεις που ζητούν ενίσχυση στην κατανάλωση για ποσότητα ελαιολάδου μεγαλύτερη από εκείνη για την οποία επιτρέπεται να χορηγηθεί ενίσχυση· ότι, για να μην αποφευχθεί αυτή η κύρωση, πρέπει να προβλεφθούν περιοριστικά μέτρα ως προς την παραχώρηση νέου ευεργετήματος σε οποιοδήποτε φυσικό ή νομικό πρόσωπο που ασχολείται με τη συσκευασία στην ίδια υπηρεσία·

ότι το άρθρο 11 παράγραφος 3 του κανονισμού αριθ. 136/66/ΕΟΚ προβλέπει ότι τα Κράτη μέλη μπορούν να αναγνωρίσουν τους επαγγελματικούς οργανισμούς, έτσι ώστε να συμμετέχουν και αυτοί στις εργασίες προσδιορισμού της ποσότητας συσκευασμένου ελαιολάδου για την οποία μπορεί να χορηγηθεί ενίσχυση· ότι, για να εξασφαλιστεί η καλή λειτουργία του καθεστώτος ενίσχυσης στην κατανάλωση, πρέπει αυτά τα Κράτη μέλη να καθορίσουν τις εργασίες τις οποίες θα πρέπει να πραγματοποιούν οι αναγνωρισμένοι επαγγελματικοί οργανισμοί· ότι, για το σκοπό αυτό, πρέπει να καθορίζουν τα ενδιαφερόμενα Κράτη μέλη τους όρους υπό τους οποίους μπορούν οι επιχειρήσεις συσκευασίας να αναθέτουν την υποβολή των αιτήσεών τους για ενίσχυση στους αναγνωρισμένους επαγγελματικούς οργανισμούς·

ότι το άρθρο 4 παράγραφος 1 υπό α του κανονισμού (ΕΟΚ) αριθ. 3089/78 προβλέπει τη χορήγηση ενίσχυσης στην κατανάλωση στα εδώδιμα παρθένα ελαιόλαδα, στο αγνό ελαιόλαδο και στο εξευγενισμένο πυρηνέλαιο και το ελαιόλαδο· ότι, όπως έχουν τα πράγματα σήμερα, υπάρχει ο κίνδυνος να ληφθεί με απάτη ενίσχυση στην κατανάλωση για εστεροποιημένα έλαια που παρουσιάζουν τα χαρακτηριστικά του ελαιολάδου και έχουν παραχθεί από όξινα έλαια εξευγενισμού, που προέρχονται από φωτιστικό ελαιόλαδο ή ακαθάριστο πυρηνέλαιο· ότι, ως εκ τούτου, για να ελέγχεται η ποιότητα των ελαίων που συσκευάζονται από τις εξουσιοδοτημένες επιχειρήσεις, πρέπει να προβλέπεται ότι σε όλα τα όξινα έλαια εξευγενισμού προστίθεται μια καθορισμένη ποσότητα ορισμένων ελαίων, εκτός από το ελαιόλαδο·

ότι, σύμφωνα με το άρθρο 9 του κανονισμού (ΕΟΚ) αριθ. 3089/78, κάθε φορά που τίθεται εισαχθέν ελαιόλαδο σε ελεύθερη κυκλοφορία, πρέπει να κατατίθεται ασφάλεια· ότι αυτή η ασφάλεια, βάσει του άρθρου 14 παράγραφος 2 του κανονισμού (ΕΟΚ) αριθ. 3172/80, είναι ίση με το ποσό της ενίσχυσης στην κατανάλωση·

ότι, κατ' εφαρμογή του άρθρου 68 της πράξεως προσχωρήσεως της Ελλάδας, το ποσό της ενίσχυσης στην κατανάλωση που εφαρμόζεται στην Ελλάδα είναι διαφορετικό από εκείνο που εφαρμόζεται σήν υπόλοιπη Κοινότητα· ότι αυτή η διαφορά μπορεί να προκαλέσει διατάραξη των συναλλαγών και στρέβλωση του ανταγωνισμού, όσον αφορά τα έλαια που ενδεχομένως τίθενται σε ελεύθερη κυκλοφορία στην Ελλάδα· ότι συνεπώς, πρέπει να προβλέπεται ότι η ασφάλεια, η οποία πρέπει να κατατίθεται σε αυτή τη χώρα, και η οποία αναφέρεται στο άρθρο 14 παράγραφος 2 του κανονισμού (ΕΟΚ) αριθ. 3172/80, είναι ίση με το ποσό της ασφάλειας που πρέπει να κατατίθεται στις άλλες χώρες της Κοινότητας·

ότι το άρθρο 14 παράγραφος 4 του κανονισμού (ΕΟΚ) αριθ. 3172/80 προβλέπει, για την αποδέσμευση της ασφάλειας που έχει κατατεθεί κατά τη θέση σε ελεύθερη κυκλοφορία του ελαιολάδου που προέρχεται από τρίτες χώρες, προθεσμία έξι μηνών για την υποβολή πιστοποιητικού που να βεβαιώνει ότι δεν χορηγήθηκε ενίσχυση στην κατανάλωση για το έλαιο αυτό· ότι η πείρα έχει δείξει ότι, σε ορισμένες περιπτώσεις εισαγωγής ελαιολάδου, η προθεσμία αυτή δεν επαρκεί, λαμβανομένης υπόψη της διάρθρωσης αυτού του εμπορίου ιδίως στις χώρες που δεν είναι παραγωγοί· ότι, για να ξεπεραστούν αυτές οι δυσκολίες, είναι σκόπιμο να γίνουν ελαστικότερες οι λεπτομέρειες εφαρμογής που αφορούν την κατάθεση της ασφάλειας αυτής·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 3172/80 τροποποιείται ως εξής:

1. Στο άρθρο 6 παράγραφος 1:

- στο δεύτερο εδάφιο, η ημερομηνία «31 Οκτωβρίου 1982» αντικαθίσταται από την ημερομηνία «31 Δεκεμβρίου 1982»·

- προστίθεται το ακόλουθο εδάφιο:

«Οι διατάξεις του άρθρου 12 παράγραφοι 2, 3 και 4 εφαρμόζονται στην Ελλάδα μέχρι τις 31 Δεκεμβρίου 1983 και για τις συσκευασίες καθαρού περιεχομένου ανωτέρου των 5 λίτρων και μη υπερβαίνοντος τα 20 λίτρα.»

2. Στο άρθρο 6α παράγραφος 3, η ημερομηνία «31 Οκτωβρίου 1983 » αντικαθίσταται από την ημερομηνία «31 Δεκεμβρίου 1983».

3. Στο άρθρο 7, η παράγραφος 1 αντικαθίσταται από το ακόλουθο κείμενο:

«1. Κατά την έννοια του παρόντος κανονισμού θεωρείται ότι διατίθεται στην αγορά της Κοινότητας κάθε ελαιολάδο που πωλείται από εξουσιοδοτημένη επιχείρηση συσκευασίας και εξέρχεται από αυτή, αφού έχει συσκευαστεί σε αυτή σύμφωνα με το άρ- θρο 6.

Ο συντελεστής μετατροπής που πρέπει να εφαρμοστεί στο ποσό της ενίσχυσης στην κατανάλωση, σε ECU, είναι το αντιπροσωπευτικό ποσοστό που ισχύει την ημέρα της εξόδου του συσκευασμένου ελαιολάδου από την εξουσιοδοτημένη επιχείρηση συσκευασίας.»

4. Στο άρθρο 12, προστίθεται η ακόλουθη παράγραφος:

«5. Στην περίπτωση που προβλέπεται από το άρθρο 3 παράγραφος 2 του κανονισμού (ΕΟΚ) αριθ. 3089/78, εάν αφαιρεθεί για ορισμένο χρονικό διάστημα η έγκριση από κάποια επιχείρηση συσκευασίας, είναι δυνατόν να ζητηθεί νέα έγκριση από οποιοδήποτε άλλο φυσικό ή νομικό πρόσωπο που ασκεί τη δραστηριότητα αυτή στην ίδια εγκατάσταση της επιχείρησης που αφορά το προαναφερθέν μέτρο, μόνο εφόσον ο ενδιαφερόμενος αποδείξει, προς ικανοποίηση του ενδιαφερόμενου Κράτους μέλους, ότι αυτή η αίτηση νέας έγκρισης δεν αποβλέπει να αλλοιώσει την κύρωση που προβλέπεται στο εν λόγω άρθρο.»

5. Στο άρθρο 12α, η παράγραφος 1 αντικαθίσταται από το ακόλουθο κείμενο:

«1. Σε περίπτωση εφαρμογής του άρθρου 11 παράγραφος 3 του κανονισμού αριθ. 136/66/ΕΟΚ, τα ενδιαφερόμενα Κράτη μέλη καθορίζουν τις εργασίες αναγνωρισμένων επαγγελματικών οργανισμών, καθώς και τους όρους με τους οποίους οι επιχειρήσεις συσκευασίας πρέπει να επιλέξουν τον οργανισμό που θα προβεί στην υποβολή της αίτησής τους για ενίσχυση.

Στην περίπτωση αυτή, οι αναγνωρισμένοι επαγγελματικοί οργανισμοί ελέγχουν, στις εξουσιοδοτημένες επιχειρήσεις συσκευασίας που τους έχουν αποδείξει τα Κράτη μέλη, την τήρηση της λογιστικής αποθεμάτων, σύμφωνα με τις διατάξεις του άρθρου 3, καθώς και την ακρίβεια των στοιχείων που αναφέρονται στην εν λόγω στατιστική.

6. Προστίθεται το ακόλουθο άρθρο 12β:

«Άρθρο 12β

Για να ελέγχεται η τήρηση του όρου του άρθρου 4 παράγραφος 1 υπό α του κανονισμού (ΕΟΚ) αριθ. 3089/78, κάθε όξινο έλαιο εξευγενισμού που λαμβάνεται από ελαιόλαδο που παράγεται στην ΕΟΚ πρέπει, κατά τη στιγμή που παράγεται, να έχει αναμειχθεί με ένα από τα ακόλουθα προϊόντα, στις αναλογίες που αναφέρονται παρακάτω:

- οξινο έλαιο εξευγενισμού, από ρετσίνι σε ποσοστό 10, ή

- οξινο έλαιο εξευγενισμού, από σουσάμι σε ποσοστό 10, ή

- οξινο έλαιο εξευγενισμού, από κράμβη με ανώτατο ποσοστό 30.

Κάθε επιχείρηση εξευγενισμού του ελαιολάδου τηρεί, για τον έλεγχο των προβλεπόμενων ενεργειών από τον παρόντα κανονισμό, ημερήσια λογιστική χωριστή για τα όξινα έλαια εξευγενισμού, που φέρουν τουλάχιστον τις ακόλουθες ενδείξεις:

- ποσότητες και ποιότητες όξινου ελαίου εξευγενισμού που εισήλθαν στην επιχείρηση,

- ποσότητες και ποιότητες όξινων ελαίων εξευγενισμού που παράχθηκαν στην επιχείρηση, Π ποσότητες και ποιότητες όξινου ελαίου εξευγενισμού που εξήλθαν από την επιχείρηση,

- αποθέματα όξινου ελαίου εξευγενισμού εκτιμώμενα κατά ποιότητα.

7. Στο άρθρο 14 παράγραφος 2, το πρώτο εδάφιο αντικαθίσταται από το ακόλουθο κείμενο:

«Η ασφάλεια είναι ίση προς το ποσό της ενίσχυσης στην κατανάλωση που καταβάλλεται στο δικαιούχο. Εντούτοις, στην Ελλάδα, το ποσό αυτό είναι ίσο με το ποσό που έχει συσταθεί για τις άλλες χώρες της Κοινότητας.

Συστήνεται για το 100 % της ποσότητας ελαιολάδου που εισάγεται ».

8. Στο άρθρο 14, η παράγραφος 4 αντικαθίσταται από το ακόλουθο κείμενο:

«4. Η ασφάλεια αποδεσμεύεται αφού υποβληθεί, εκτός από περίπτωση ανωτέρας βίας, το πρωτότυπο του πιστοποιητικού που αναφέρεται στο άρθρο 15 παράγραφος 3, εντός των έξι μηνών που ακολουθούν από την ημερομηνία θέσεως σε ελεύθερη κυκλοφορία. Η ασφάλεια αυτή αποδεσμεύεται όσον αφορά την ποσότητα ελαίου που έχει τεθεί σε ελεύθερη κυκλοφορία ή, ενδεχομένως, την αντίστοιχη ποσότητα ελαιολάδου για την οποία βεβαιώνεται στο πιστοποιητικό αυτό ότι δεν είναι δυνατόν να χορηγηθεί ενίσχυση στην κατανάλωση.

Ωστόσο, όσον αφορά την εξαγωγή ελαιολάδου των διακρίσεων 15.07 Α Ι β) ή 15.07 Α Ι γ) του Κοινού Δασμολογίου που αναφέρεται στο άρθρο 15 παράγραφος 1 περίπτωση β, η ποσότητα για την οποία αποδεσμεύεται η ασφάλεια είναι ίση με το 86 % και το 78 %, αντίστοιχα, της ποσότητας που αναγράφεται στο πιστοποιητικό.

Σε περίπτωση που δεν τηρείται η προθεσμία που αναφέρεται ανωτέρω, η ασφάλεια καταπίπτει.

Ωστόσο, αν το πιστοποιητικό που αναφέρεται στο άρθρο 15 παράγραφος 3 υποβάλλεται εντός των έξι, το αργότερο, μηνών μετά τη λήξη της προθεσμίας που αναφέρεται στο πρώτο εδάφιο, η ασφάλεια επιστρέφεται.

Σε περίπτωση που το πιστοποιητικό υποβάλλεται μεταξύ του δέκατου τρίτου και του εικοστού πρώτου μήνα μετά την ημερομηνία θέσεως σε ελεύθερη κυκλοφορία του ελαίου, η ασφάλεια επιστρέφεται, ύστερα από αφαίρεση, για κάθε μήνα ή κλάσμα μήνα καθυστερήσεως, ποσού ίσου με το 10 % της ασφάλειας που έχει συσταθεί.

Η προθεσμία για την απόκτηση της ασφάλειας είναι δυνατό να παραταθεί μέχρι 12 μήνες από το ενδιαφερόμενο Κράτος μέλος εάν το έλαιο που τίθεται σε ελεύθερη κυκλοφορία, συσκευασμένο σε άμεση συσκευασία καθαρού περιεχομένου κατωτέρου ή ίσου προς 5 λίτρα, έχει διατεθεί υπό τον όρο ότι δεν μπορεί να λαμβάνει την ενίσχυση με τους όρους του άρθρου 15 παράγραφος 1 υπό δ.

Εάν το έλαιο που τίθεται σε ελεύθερη κυκλοφορία, το οποίο υπάγεται στη διάκριση 15.07 Α Ι α) του Κοινού Δασμολογίου και παρουσιάζεται σε άμεση συσκευασία καθαρού περιεχομένου ανώτερου από 5 λίτρα, έχει διατεθεί υπό τον όρο ότι δεν δύναται να λαμβάνει την ενίσχυση με τους όρους του άρθρου 15 παράγραφος 1 υπό α, η ασφάλεια αποδεσμεύεται για το σύνολο του ποσού που έχει συσταθεί, μόλις ο ενδιαφερόμενος παρουσιάσει τα πιστοποιητικά που αναφέρονται στο άρθρο 15 παράγραφος 3, για ποσότητα τουλάχιστον ίση προς το 99 % της ποσότητας για την οποία έχει συσταθεί η ασφάλεια.

Όταν οι όροι που προβλέπονται στο παρόν άρθρο δεν πληρούνται παρά μόνο για μέρος του σχετικού ελαίου, η ασφάλεια αποδεσμεύεται κατ' αναλογία της ποσότητας αυτής.»

9. Στο άρθρο 15:

- η παράγραφος 1 αντικαθίσταται από το ακόλουθο κείμενο:

«1. Για την εφαρμογή του άρθρου 14 παράγραφος 4 πρώτο εδάφιο, θεωρείται ως μη πληρούν τις προϋποθέσεις για τη χορήγηση ενίσχυσης στην κατανάλωση, κατά την έννοια του άρθρου 9 παράγραφος 2 του κανονισμού (ΕΟΚ) αριθ. 3089/78, το έλαιο:

α) που συσκευάσθηκε εντός επιχειρίσεως ευρισκομένης εντός της Κοινότητας σε άμεση συσκευασία περιεχομένου καθαρού βάρους ίσου ή κατωτέρου των 5 λίτρων, μη περιέχον τον αριθμό της ταυτότητας που προβλέπεται στο άρθρο 4 και εξερχόμενο από την επιχείρηση αυτή· η

β) το οποίο εξήλθε από τη γεωγραφική επικράτεια της Κοινότητας σε άμεση συσκευασία καθαρού περιεχομένου ανωτέρου των 5 λίτρων, χωρίς αριθμό ταυτότητας ή χύμα· η

γ) το οποίο χρησιμοποιήθηκε για την παρασκευή κονσερβών ιχθύων ή λαχανικών, χωρίς να τυγχάνει του ποσού της επιστροφής κατά την παραγωγή που προβλέπεται για το ελαιόλαδο κοινοτικής κατωγωγής που χρησιμοποιείται στις εν λόγω παρασκευές· η

δ) για το οποίο αποδείχθηκε, προς ικανοποίηση του ενδιαφερομένου Κράτους μέλους, ότι το εισαγόμενο ελαιόλαδο σε άμεσες συσκευασίες καθαρού περιεχομένου κατωτέρου ή ίσου προς 5 λίτρα και περιέχον τις ενδείξεις που αναφέρονται στο άρθρο 14 παράγραφος 1 ανελήφθη ως έχει για να χρησιμοποιηθεί σε βιομηχανία.»· - η παράγραφος 3 αντικαθίσταται από το ακόλουθο κείμενο:

«3. Ύστερα από αίτηση των ενδιαφερομένων επιχειρήσεων, η αρμόδια αρχή εκδίδει πιστοποιητικό σύμφωνο με τον τύπο που αναφέρεται σε παράρτημα, όταν οι επιχειρήσεις αυτές αποδεικνύουν, προς ικανοποίηση της ενδιαφερόμενης αρχής, ότι το έλαιο ή ισοδύναμη ποσότητα πληροί πράγματι τους όρους που αναφέρονται στην παράγραφο 1 υπό α, γ και δ.

Εντούτοις, για το έλαιο που αναφέρεται στην παράγραφο 1 υπό δ, το προαναφερόμενο πιστοποιητικό εκδίδεται μόνο για το έλαιο που αναφέρεται στο άρθρο 14 παράγραφος 1.»

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Οι παράγραφοι 1 και 2 του άρθρου 1 εφαρμόζονται από την 1η Νοεμβρίου 1982. Οι διατάξεις του άρθρου 1 παράγραφος 8 εφαρμόζονται στις ασφάλειες που έχουν συσταθεί κατά την ημερομηνία ενάρξεως ισχύος του παρόντος κανονισμού.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 2 Δεκεμβρίου 1982.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. 172 της 30. 9. 1966, σ. 3025/66.

(2) ΕΕ αριθ. L 162 της 12. 6. 1982, σ. 6.

(3) ΕΕ αριθ. L 331 της 9. 12. 1980, σ. 27.

(4) ΕΕ αριθ. L 63 της 6. 3. 1982, σ. 7.

(5) ΕΕ αριθ. L 369 της 29. 12. 1978, σ. 12.

(6) ΕΕ αριθ. L 287 της 30. 10. 1980, σ. 2.